Qafqaz sarmaşığı

Qafqaz sarmaşığı

Təbii yayılması
Qafqaz sarmaşığı Şimali Qafqazda təbii yayılmışdır.

 Botaniki təsviri 
Uzunluğu 30 m-dək olan, əmici köklərin köməkliyi ilə ağacların gövdələrinə, qayalara və divarlara qalxan, həmişəyaşıl, oduncaqlı lianadır. Yarpaqların uzunluğu 10 sm-dək, dərili, üstü tünd-yaşıl, parlaq, formaca müxtəlifdir: artım zoğlarında 3-5 qanadlı, çiçək zoğlarında bütöv, yumurtavari və ya rombvaridir. Çiçəkləri xırda, sarımtıl-yaşıl, şarşəkilli çiçək qruplarında yerləşir. Meyvəsini diametri 5–9 mm-dir.

 Ekologiyası 
Rütubətli torpaqları sevir. Şaxtaya davamlıdır.

 Azərbaycanda yayılması 
Balakəndə, Yalamada, Hirkan florasında - Lənkəranda, Astarada, Masallıda meşələrin aşağı yaruslarında rast gəlinir.

 İstifadəsi 
Qafqaz sarmaşığından yaşıllaşdırmada da istifadə edilir. Yarpaqlarında qlikozid qederin və saponinlər vardır. Xalq təbabətində qaraciyər və öd kisəsi xəstəliklərində, o cümlədən revmatizmdə istifadə edilir. Yaralarda, yanıqlarda üstdən sürtülür.

 Məlumat mənbəsi 
 Tofiq Məmmədov, "Azərbaycan dendroflorası II cild", Bakı:-"Səda"-2015. 
Kateqoriya:Bitkilər
Kateqoriya:Sarmaşıq
Kateqoriya:Kərəvizçiçəklilər
Kateqoriya:Araliyakimilər